Coba ceritain soal Stasion Kebumén dalam bahasa sunda

Stasion Kebumén (KM) nyaéta stasion karéta api kelas I anu perenahna di Panjer, Kebumén, Kebumén. Stasion anu aya dina tingkat kaluhuran +21 méter ieu aya di Daérah Operasi V Purwokerto. Stasion ieu mangrupa stasion panggedéna di Kabupatén Kebumén sarta aya di deukeut puseur Kota Kebumén.

Jarak antara Terminal Kebumén jeung ieu stasion kawilang lumayan jauh. Lokasina deukeut jeung Markas Kodim 0709 Kebumén jeung RSUD Kebumén lama, Stasion ieu jarakna 1,4 km kiduleun Tugu Lawet Kebumén.

Stasion ieu baheulana boga lima jalur karéta api kalawan jalur 2 anu jadi sepur lempengna, tapi di taun 2014, jalur 4 jeung 5 dibongkar ku sabab masih kénéh maké rél ukuran leutik, anu matak ngan jalur 1–3 anu masih aktip. Baheula jalur 5 kahubung jeung sasak timbang di wétaneun émplasemén anu kiwari jadi cagar budaya. Di dieu aya ogé pacabangan rél ka Walungan Luk Ulo anu baheulana dipaké pikeun ngakut keusik, ngan ayuena jalurna geus teu aktip.

Patali jeung pangwangunan jalur ganda kidul Jawa, stasion ieu dirombak gedé-gedéan, di antarana ngagenti tata letak jalur karéta api, manjangkeun hateup overkapping, sarta ngajangkungkeun péron. Wangunan lama stasion ieu bakal tetep dipertahankeun ku sabab jandéla krepyak di hareupeun stasion, masih kénéh asli.

Pas di hareupeun stasion ieu aya kompléks pabrik minyak sawit Mexolie (Maatschappij tot Exploitatie van Oliefabriek) anu ayeuna geus dijadikeun hotél jeung réstoran. Salaku stasion panggedéna di Kabupaten Kebumén, ampir kabéh karéta api anu ngalliwatan jalur kidul Pulau Jawa eureun di stasion ieu.